en sv de fr ro de en da da da da da fr fr da da en af ro en en en en en en de da en da en de nb en da da da da en de da da en en da nl de sv de en sv cs it nb da da da da da da da da da sv da da da da da da da da da ro da da da da da da da nn da da da da sv da da da es es tr es en en da da de da fr fr da da da da da en en de es da da da en da da en de da en en nb de da da da en en en en de da da da da en pl da da da da da es da pl da da de da da da da fi de da et da da da it fr en da da da sv da de de de da da de da de fi sv en en da tr es nn ro en sv ar en en da da da it en en da da fr fr da da en af ro da da da da da da af ro nb da fr it ro da da fi da de da da pl da da da da sv hu fr ro
ledige stillinger - solution architect, fibernet IT - Silkeborg, Midtjylland | Randstad Danmark
register as a new user
Bemærk: Vores system angiver, at Javascript er deaktiveret eller ikke understøttet af din browser. For at opnå den fulde funktionalitet af dette websted, skal javascript være aktiveret. Vær venlig at ændre dine browserindstillinger.
e-mail job til en ven print
Har du flair for at designe tekniske løsninger i et komplekst systemlandskab? Og kan du forbinde din tekniske indsigt med forretningsbehov? Som Norlys Fibernets nye Solution Architect får du her en særlig mulighed for at få indflydelse på hverdagen hos danskerne, der gør brug af Danmarks største fibernet.
For Norlys Fibernet søger Randstad en erfaren Solution Architect, der har mod på en alsidig hverdag i en specialiseret rolle hos Danmarks største fiberselskab. Da stillingen er nyoprettet, følger der stor indflydelse og muligheden for at sætte sit præg på strategi og eksekvering.
Stillingen er forankret i Norlys Fibernet IT, som dagligt sørger for business support, fieldservice og supportsystemer, der understøtter forbindelser til en halv million danskere. Fibernet IT arbejder med strategiske, tekniske partnerskaber og er den centrale motor i omsætningen i Norlys Fibernet. Basen er i HQ i Silkeborg, men du får fuld fleksibilitet og kan arbejde fra det sted i landet, der passer dig bedst.
Som Solution Architect i Norlys Fibernet bliver du et bærende led i at drive en kritisk infrastruktur-forretning fremad. Du får ansvar for løsningsarkitekturen på nogle af de eksisterende 149 systemer samt ansvar for, at udviklingen af disse følger forretningens overordnede strategi og vision samt vores IT-strategi. Det sker i en løbende dialog med udviklere, eksterne IT-partnere, interne stakeholders og arkitektkolleger, der sidder på tværs af Norlys Fibernet.
Indgående forståelse for integrationer, modulær systemarkitektur samt en indsigt i forretningsbehov er helt central for at få succes med og trives i jobbet.
Som Solution Architect bliver det dit overordnede ansvar at:
- Rådgive og vejlede udviklingsteams til at bygge efter arkitekturprincipper
- Deltage som teknisk specialist og sparringspartner i projekter
- Løbende researche og analysere nyeste teknologier og foreslå eventuelle ændringer
- Sikre afstemning på tværs af arkitektur-board
- Vurdere påvirkningen på forretningen af diverse tekniske beslutninger
- Opdatere stakeholders om processer inden for produktudvikling, udgifter og budget
- Designe og dokumentere løsninger
- Samarbejde tæt med Network Development-arkitektholdet
På teknologisiden arbejdes der med Microsofts teknologistak, herunder .NET, Azure m.v.
Vi søger dig, som har erfaring med løsningsarkitektur gennem en årrække og besidder en teknisk indsigt, der gør dig i stand til at træffe systemkritiske beslutninger, som får indflydelse på både forretning og ansatte. Vi ser gerne, at du har et godt teoretisk fundament inden for IT, måske med kurser i softwarearkitektur. Og har du erfaring med kritisk infrastruktur, telco eller lignende, er det en fordel. Derudover ser vi gerne, at du har
- dybdegående forståelse for kodning
- kendskab til forskellige operative systemer, API’er og databaser
- evner inden for forretningsudvikling
Som person er det vigtigt, at du trives med at træffe beslutninger, og at du er en god kommunikator, der kan få andre med dig. Du vil have en bred berøring med vores eksterne partnere, og du formår at bevare en god relation, samtidig med at der stilles krav til kvalitet og leverancer. Du passer godt ind i teamet, hvis du trives med frihed under ansvar, er teknisk nysgerrig og godt kan lide at designe din egen dagligdag.
Du vil indgå i en dynamisk, teknologidrevet virksomhed med en stærk markedsposition, hvor der lægges stor vægt på en afvekslende og udfordrende hverdag i et uformelt miljø. Du får mulighed for at være med til at lede forretningen mod fremtidens digitale infrastruktur hos Danmarks største fiberselskab. Man vil som Solution Architect arbejde med motoren af fiberinfrastruktur i Danmark og tage del i de store beslutninger, der træffes i Fibernet IT. Du får mulighed for at arbejde sammen med dygtige folk for at skabe den digitale fremtid i Danmark. Du vil få reference til chefen for IT & Information Security i Fibernet.
I Norlys forsyner vi over 1 million adresser med elektricitet og internet – både i byerne og på den yderste markvej. Vi skaber bedre muligheder for den enkelte og kæmper for den grønne omstilling og et mere digitalt Danmark. Norlys er et resultat af fusionen mellem SE og Eniig.
Med 735.000 andelshavere, cirka 1,7 millioner kundeforhold og 2.500 medarbejdere er vi Danmarks største energi- og telekoncern. Norlys ejer Stofa, Boxer og N1 og har hovedsæde i Silkeborg samt lokationer i blandt andet Aarhus, Aalborg, Esbjerg og København.
Randstad varetager rekrutteringsprocessen på vegne af Norlys. Vil du vide mere om stillingen, er du velkommen til at kontakte konsulent Eva Pedersen på tlf. +45 92921848. Denne rekruttering håndteres af Randstad, og alle henvendelser bedes rettet hertil.
Hos Randstad hjælper vi mennesker og virksomheder med at udnytte deres fulde potentiale. Vi kombinerer viden med moderne teknologi for at skabe forandringer, der hjælper mennesker fremad. Vi kalder det Human Forward.
Randstad DK er en del af den internationale Randstad Group, som er verdens største udbyder af HR-løsninger. Med over 4.7 00 kontorer fordelt på 38 lande formidler vi hver dag arbejde til mere end 650.000 mennesker verden over.
I Danmark er vi blandt de førende vikar- og rekrutteringsbureauer med afdelinger i København, Aarhus, Aalborg og Kolding. En position, vi har opnået, fordi vi som eksperter på arbejdsmarkedet formår at matche kvalificerede kandidater med de rette jobmuligheder.
solution architect, network development
16. september 2022 Silkeborg Fastansættelse
Har du flair for at skabe overblik i komplekse systemlandskaber, og kan du forbinde forretningsbehov, strategi og teknik? Så er her en særlig udfordring og mulighed for at gøre en ...
HR, trends og tendenser
hvorfor arbejde hos randstad?
bliv en del af business support
få vikarjob i København
få vikarjob i Aarhus
få vikarjob i Aalborg
få vikarjob i Kolding
ledige stillinger i København
ledige stillinger i Aarhus
ledige stillinger i Aalborg
ledige stillinger i Kolding
genvejen til et job
ledige stillinger i Danmark
Randstad A/S har sit hovedkontor i København og er registreret i Danmark med CVR. nr. 25 05 05 41.
Vores adresse er: Vester Farimagsgade 7, 2. sal, 1606 København V, Danmark.
RANDSTAD, HUMAN FORWARD OG SHAPING TE WORLD OF WORK er registrerede varemærker af Randstad N.V.
© Randstad N.V. 2019
Development and Hosting by Bit Agency
søg på denne side
bliv vores kollega toggle
hvorfor arbejde hos randstad?
mission, værdier og kultur
HR, trends og tendenser toggle